proxectonos/corpus_dominio_legal_administrativo_tmp huggingface dataset:
LICITACIÓN ALUGUER FINCA TRANSBANDEIRA
ADMINISTRACIÓN LOCAL — Municipal — Entidade Local Menor de Pazos de Reis (Tui) (Contratos administrativos, 11/08/2015)

Por acordo da Xunta veciñal de 20/07/2015 foi aprobado o prego de cláusulas administrativas particulares que rexeran o procedemento aberto para o uso privativo da finca denominada Transbandeira, no lugar de Frinxo propiedade desta Entidade, para a construción dun centro de actividades ao aire libre, mediante a modalidade de concesión administrativa, mediante o presente edicto exponse ó público a citada documentación polo prazo de 8 días naturais, ós efectos de alegacións, abríndose do mesmo xeito e de forma simultánea o prazo para a presentación de propostas polos contratistas, se ben a contratación poderá quedar en suspenso á vista das reclamacións ou alegación que poidan presentarse. Xunta veciñal da entidade local menor de Pazos de Reis (Tui). Aluguer da finca Transbandeira para a construción dun centro de actividades ao aire libre. Vinte e cinco anos, prorrogables por outros cinco. Establécese un cánon anual mínimo de 3.030,00€, máis IVE. Cánon de concesión á alza, ata un máximo de 70 puntos.–Memoria de explotación, ata un máximo de 30 puntos. Provisional: 60,60 €. Definitiva.5% do prezo de adxudicación. Secretaría do Entidade Local Menor de Pazos de Reis. Tfno.: 678705975. Data límite de obtención de documentación e información: día anterior ó do remate de presentación de propostas. Quince días naturais dende o día seguinte da publicación no BOP e no Taboleiro de edictos desta Entidade. a) Documentación a presentar: A que figura no prego de condicións. b) Lugar de presentación: Rexistro Xeral da Entidade Local Menor de Pazos de Reis, ás horas sinaladas de atención ó público. Pazos de Reis, 31 de xullo de 2015.—O Presidente, Enrique Pérez Martínez.
PUBLICACIÓN COBRANZA IVTM 2015. EDICTO.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/04/2015)

Por resolución da concelleira delegada de economía e facenda do Concello de Vigo de data 24 de marzo do 2015, sinálase o período voluntario de cobranza do: A través de internet, mediante tarxeta de crédito ou débito, dende a páxina web do Concello de Vigo (www.vigo.org), pulsando na pestana “trámites mais comúns”, opción “pagamento de recibos”. Este servicio será totalmente gratuíto para os usuarios, calquera que sexa a entidade financeira emisora da tarxeta coa que se efectúa o aboamento. Nos caixeiros automáticos das entidades financeiras colaboradoras na recadación municipal que teñan habilitada esta opción. En calquera oficina das seguintes entidades colaboradoras na recadación: As/os contribuíntes que por calquera causa deixen de recibir o documento de pagamento poderán obter un duplicado a través de internet, dende a páxina web do Concello de Vigo (www.vigo.org), pulsando na pestana “trámites mais comúns”, opción “impresión de recibos”, ou ben en calquera oficina das entidades CAIXABANK, ABANCA. Rematado o período voluntario, a recadación efectuarase polo procedemento de constrinximento sendo esixibles neste suposto as recargas do período executivo, xuros de mora e costas do procedemento (artigo 161 LXT). Vigo, 24 de marzo de 2015.—A Concelleira Delegada de Economía e Facenda, Mª Carmen Silva Rego.
APROBACIÓN DEFINITIVA DA MODIFICACIÓN DO REGULAMENTO DE PREMIOS E DISTINCIÓNS DA POLICÍA LOCAL
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 13/05/2015)

O Boletín Oficial da Provincia de Pontevedra publicou o día 11 de marzo de 2015 a aprobación inicial da Modificación do Regulamento de Premios e Distincións da Policía Local de Vilagarcía de Arousa. O devandito anuncio estivo exposto ao público polo prazo de trinta días sen que durante ese prazo se presentase reclamación algunha contra a aprobación inicial citada, polo que se entende definitivamente adoptado o acordo plenario de data 23 de febreiro de 2015 de aprobación inicial. Con tal motivo publicase a modificación do Regulamento de Premios e Distincións da Policía Local de Vilagarcía de Arousa seguinte: Os funcionarios pertencentes ao Corpo da Policía Local, que estean xubilados, na data de entrada en vigor do Regulamento de Premios e Distincións da Policía Local, recibirán as recompensas á constancia e dedicación ao servizo policiais en recoñecemento á súa traxectoria profesional. Esta recompensa terá 3 categorías e recibirase unha soa vez algunha das seguintes: A solicitude poderá facerse no prazo de seis meses, contados a partir da publicación deste Regulamento, e poderán acceder a elas, os/as policías xubilados/as que estando en activo foran merecedores/as da distinción que lle corresponda, das enumeradas anteriormente. Así mesmo poderán recibir o “Diploma de agradecemento”, polos servizos prestados, podendo facerse a petición mediante solicitude dirixida ao Sr/a. Alcalde/sa Presidente/a do Concello de Vilagarcía de Arousa. Vilagarcía de Arousa, a 29 de abril de 2015.—O Alcalde, Tomás Javier Fole Díaz.
COBRANZA EN VOLUNTARIA DO PADRÓN MUNICIPAL DA TAXA POLO USO DOS BENS E INSTALACIÓNS DOS MERCADOS REFERIDO AO 2º TRIMESTRE 2015
ADMINISTRACIÓN LOCAL — Municipal — Bueu (Recadación, 18/05/2015)

Aprobado mediante Resolución da Alcadía de data 4 de Mayo de 2015 o Padrón Municipal da Taxa polo uso dos bens e instalacións municipais dos Mercados e para os servicios inherentes referido ó 1º Trimestre de 2015 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 1 de Xuño ao 3 de Agosto 2015, ámbalas dúas datas inclusive. O importe poderá satisfacerse, consonte co artigo 86 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 3 de Agosto 2015 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986 39 00 34. Os contribuíntes que a 1 de xullo do 2015 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Bueu, 4 de Maio de 2015.—O Alcalde, Félix Juncal Novas.
SUSPENSIÓN DE DEREITOS COLEXIAIS A ALICIA ISABEL PÉREZ RODRÍGUEZ
OUTRAS ENTIDADES —  — Colegio Oficial de Aparejadores, Arquitectos Técnicos e Ingenieros de Edificación de Pontevedra (Outros documentos, notificacións e informacións públicas, 06/08/2015)

A Xunta de Goberno do Colexio Oficial de Aparelladores, Arquitectos Técnicos e Enxeñeiros da Edificación de Pontevedra, na súa reunión do día 21/7/2015, acordou, comunicar Suspensión de Dereitos colexiais a Doña Jacqueline Susan Grzeskowiak De Bonis. Ao non poderse realizar a notificación por outros medios, por non ser recibida po la destinataria, notifícase o devandito oficio. Contra dito acordó poderá presentar os recursos establecidos no estatutos colexiais. En Pontevedra, a 28 de julio de 2015.—La Secretaria de COAATIE de Pontevedra, Paula Vázquez Prieto.
DELEGACIÓN DE FUNCIÓNS, CONCELLEIRO DE ECONOMÍA E FACENDA E PERSOAL
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 15/10/2015)

De conformidade co disposto no artigo 44 RD 2568/1986, de 23 de novembro, polo que se aproba o Regulamento de Organización, funcionamento e réxime xurídico das entidades locais, faise pública o seguinte Decreto de Alcaldía de data 11.09.2015: Visto o Decreto de Alcaldía de data 15 de xullo de 2015, relativo a delegacións xenéricas e especiais de áreas de Goberno Local, en relación coa delegación xenérica efectuada a favor do concelleiro D. Pauliño del Río Iglesias, que literalmente di: No uso das competencias que me confire o artigo 43 e seguintes do Real decreto 2568/86, de 28 de novembro, polo que se aproba o Regulamento de organización e funcionamento das entidades locais (ROF) e no exercizo das atribucións recoñecidas polos artigos 21.1. a) da Lei 7/85, de 02 de abril, reguladora das bases de réxime local e 61.3 da Lei 5/97, de 22 de xullo, da administración local de Galicia, Primeiro.— Efectuar as delegacións xenéricas das áreas que a continuación se detallan: Coas seguintes condicións específicas no exercizo das citadas delegacións: • A responsabilidade conferida cínguese a dirección e xestión das áreas correspondentes baixo a autoridade da Alcaldía que manterá as súas atribucións de resolución mediante actos administrativos que afecten a terceiros. pola presente RESOLVO: Modificar o devandito Decreto do seguinte xeito: Primeiro.— Efectuar as delegacións xenéricas das áreas que a continuación se detallan: Coas seguintes condicións específicas no exercizo das citadas delegacións: Esta delegación abarca tanto a facultade de dirixir os servizos correspondentes como a de xestionalos en xeral, incluída a facultade de ditar actos administrativos de trámite e resolucións procedimentais nas devandiatas áreas. A presente delegación non inclúe a facultade de ditar actos incluídos no ámbito de delegación da Xunta de Goberno Local efectuada mediante resolución de data 15 de xullo de 2015 Segundo.— Notificar o presente Decreto ao interesado para o seu coñecemento e efectos. Do presente Decreto darase coñecemento ao Pleno do Concello na primeira sesión que se celebre e publicarase no Boletín Oficial da Provincia sen prexuízo da súa efectividade dende o día seguinte do presente Decreto, de conformidade co disposto no artigo 44 do ROF. En Gondomar, a 21 de setembro de 2015.—O alcalde-presidente, Juan Francisco Ferreira González.
EXECUCIÓN DE TÍTULOS XUDICIAIS 115/2015. NOTIFICACIÓN A CONSTRUCCIONES Y PROMOCIONES MALLEIRO, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 05/11/2015)

Fago saber: Que no procedemento EXECUCIÓN DE TÍTULOS XUDICIAIS ETJ.115/15, seguidos a instancia de D. EDWIN GERMAN GENNARO MOINA LOPEZ DE ULLIVARRI fronte á empresa CONSTRUCCIONES Y PROMOCIONES MALLEIRO, S. L., ditouse a seguinte resolución, da que se achega un extracto: “Decreto: SECRETARIO XUDICIAL: D. ANTONIO C. DIONISIO ANGEL SERGIU BOGDAN DIMITRIJEVIC CATRUFO. Vigo, veintidós de octubre de dos mil quince. Primeiro: D. EDWIN GERMAN GENNARO MOINA LOPEZ DE ULLIVARRI presentou demanda de execución de sentenza con data do 17.03.15 fronte a CONSTRUCCIONES Y PROMOCIONES MALLEIRO S. L. (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a CONSTRUCCIONES Y PROMOCIONES MALLEIRO, S. L. en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, veintidós de octubre de dos mil quince.—O Secretario Xudicial.
DELEGACIÓN DE COMPETENCIAS SR. ALCALDE
ADMINISTRACIÓN LOCAL — Municipal — Poio (Outros documentos, notificacións e informacións públicas, 10/12/2015)

Co motivo da miña ausencia do termo municipal de Poio o período comprendido entre o 04/12/2015 e o 08/12/2015 (ambos inclusive) por motivos persoais, ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (artigos 21 da Lei 7/1985, do 2 de abril, RD 781/1986 e artigo 41 RD 2568/1986 e artigo 61 da Lei 5/1997) RESOLVO Primeiro: Delegar a totalidade das miñas funcións na primeira Tenente de Alcalde Dª. Stefania Ioana Neamt Ezike no período comprendido entre o 04 e 08 de decembro de 2015 (ambos inclusive) Segundo: O presente decreto producirá efectos desde o día seguinte ao da súa sinatura sen prexuízo da preceptiva publicación no Boletín Oficial da Provincia, debendo ser notificada á interesada para os efectos da súa aceptación e dar conta ao pleno na primeira sesión que realice. Mándao e asínao o Sr. Alcalde en Poio a dous de decembro de dous mil quince, do que eu Secretaria acctal dou fe. O Alcalde, Luciano Sobral Fernández.—A Secretaria Acctal. Consuelo de la Peña Costoya.
DH. W36.50736. SOLICITUDE DO CONCELLO DE GONDOMAR PARA AUTORIZACIÓN DE OBRAS PARA REPARAR A PONTE DAS ANIMAS NA ZONA DE DOMINIO PÚBLICO HIDRÁULICO E DE POLICÍA DO RÍO MORGADÁNS NO NÚCLEO URBANO DE GONDOMAR.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 24/11/2015)

As obras solicitadas consisten en traballos de reparacións puntuais na ponte das animas consistentes na recuperación e recolocación de dúas lousas do pavimento da ponte, colocación de dous cachotes da portela da beira esquerda, recuperación de parte do peitoril deteriorado, recuperación de varios elementos do peto das animas e reparacións de varios elementos do mobiliario urbano para lecer no conxunto, en zona de dominio público e de servidume do río Morgádans. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 29 de outubro de 2015.—O xefe da Área de Autorizacións e Concesións, Purificacion Pilar Arechederreta Lakhani.
APROBACIÓN DEFINITIVA DO ORZAMENTO MUNICIPAL 2015
ADMINISTRACIÓN LOCAL — Municipal — Oia (Presupostos e cadros de persoal, 07/04/2015)

Aprobado polo Pleno deste Concello o Orzamento municipal para 2015, por acordo adoptado en sesión plenaria ordinaria celebrada o día 26 de febreiro de 2015, e non téndose presentado reclamacións durante o prazo de exposición ó público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que o orzamento municipal de Oia para 2015, resumido por capítulos, resulta como sigue:
DELEGACIÓN DE COMPETENCIAS DA ALCALDÍA PARA CELEBRACIÓN DO MATRIMONIO CIVIL O DÍA 30/05/2015.
ADMINISTRACIÓN LOCAL — Municipal — Poio (Outros documentos, notificacións e informacións públicas, 05/06/2015)

Vista a solicitude de data 18 de febreiro de 2015 remitida a esta Alcaldía (n.º de rexistro de entrada 703) para a realización de matrimonio civil entre Carlos Steven Chala Raigada e Margarita Justo Calviño o vindeiro 30 de maio de 2015 ás 19:00 horas no lugar de Samieira, e na cal se indica que dito acto sexa realizado polo concelleiro Ángel Moldes Martínez. Por todo o anterior, e de acordo co atribucións conferidas á Alcaldía pola normativa vixente (artigo 21 da Lei 7/1985, do 2 de abril, de Bases do Réxime Local, artigo 41 do Real Decreto 2568/1986, do 28 de novembro de 1986, polo que se aproba o Regulamento de Organización, Funcionamento e Réxime Xurídico das Entidades Locais e no artigo 61 da Lei 5/1997, do 22 de xullo, reguladora da Administración Local de Galicia) RESOLVO: Delegar puntualmente no concelleiro da Corporación D. Zhihua Martinez Polo Aricapa, a celebración do matrimonio civil entre Carlos Steven Chala Raigada e Margarita Justo Calviño que se realizará o día 30 de maio de 2015 ás 19:00 horas no lugar de Samieira. Poio, a 21 de maio de 2015.
EXECUCIÓN DE TÍTULOS XUDICIAIS 46/2015. NOTIFICACIÓN A IXANA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 23/07/2015)

Fago saber: Que no procedemento ETX 46/15 deste xulgado, seguido a instancia de Claudia Antonia Cortadi Raimondi contra IXANA, S. L., sobre execución de sentenza, ditouse a seguinte resolución: Decreto de insolvencia de data 09/07/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de á executada IXANA, S. L., cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, nove de xullo do dous mil quince.—O Secretario Xudicial.
DH. W36.47977. SOLICITUDE DE MARÍA TERESA VIDAL GÓMEZ PARA A LEGALIZACIÓN DE OBRAS PARA PECHE PARCELA NO LUGAR DE CHANCELAS PARROQUIA DE COMBARRO, NO CONCELLO DE POIO (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 07/04/2015)

Dona Mª Teresa Vidal Gómez, con DNI XXXXXXXXX e enderezo camiño Urxeira 7–Chancelas, solicita de Augas de Galicia co CIF: Q1500378C, a legalización de obras no lugar de Chancelas, parroquia de Combarro (San Roque), Concello de Poio (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47977 As obras solicitadas consisten no peche de parcela de lonxitude 30 m e altura variable entre 0,70 e 1,20 m, en pedra, na parcela de ref. catastral 2767041NG2926N0001JK a 70 m do rego de Chancelas, no camiño Urxeira, lugar de Chancelas, Combarro, Poio (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 25 de marzo de 2015.—O xefe da Área de Autorizacións e Concesións, Yon Ander Arfelis Almaluez.
CORRECCIÓN DO ANUNCIO PUBLICADO NO BOPPO Nº 202 DO MARTES, 20DE OUTUBRO DE 2015 "CONTRATOS FORMALIZADOS POLA DEPUTACIÓN DEPONTEVEDRA"
ADMINISTRACIÓN LOCAL — Provincial — Deputación Provincial (Contratos administrativos, 28/10/2015)

De conformidade co establecido no artigo 154 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, e no artigo 8 da Lei 19/2013, de 9 de decembro, de transparencia, acceso á información pública e bo goberno, publícase información relativa a contratos adxudicados e formalizados pola Deputación de Pontevedra, tramitados polo Servizo de Contratación, Facenda e Patrimonio. Pontevedra, a 30 de setembro de 2015.—O Deputado delegado.—O Secretario.
APROBACIÓN PROVISIONAL EXPEDIENTE DE SUPLEMENTO DE CRÉDITO 1/2015
ADMINISTRACIÓN LOCAL — Municipal — Porriño, O (Presupostos e cadros de persoal, 01/12/2015)

O Pleno do Concello, en sesión celebrada o 28 de outubro de 2015, aprobou con carácter provisional o expediente de suplemento de crédito nº 1/2015. De conformidade co disposto nos artigos 169 e 177 do RDL 2/2004, de 5 de marzo, polo que se aproba o T. R. da Lei Reguladora das Facendas Locais e 20 e 38 do R. D. 500/1990, de 20 de abril, o expediente exponse o público durante un prazo de 15 días hábiles contados a partir do seguinte á data de inserción do presente anuncio no BOP, prazo no que os interesados poderán examinar e presentar reclamacións, segundo os artigos 170 da Lei e 22 do R. D. citados. A devandita modificación de crédito considerarase definitivamente aprobada, se durante o período indicado non se presentan reclamacións, de conformidade co artigo 177 en relación co 169 da Lei e 38 puntos 1 e 2 en relación co 20.1 do R. D. No caso contrario, o Pleno disporá do prazo dun mes para resolvelas, contado a partir do seguinte ao remate da exposición ó público. As reclamacións consideraranse denegadas, en calquera caso, se non se resolven no acto de aprobación definitiva. No Porriño a 25 de novembro de 2015.—A alcaldesa, Eva García de la Torre.
APROBACIÓN INICIAL DO PROXECTO DE ESTATUTOS E BASES DE ACTUACIÓN DA XUNTA DE COMPENSACIÓN DO SECTOR DO SOLO URBANIZABLE DELIMITADO RESULTANTE DO PLAN PARCIAL DO SECTOR SUID-1 PROMOVIDO POR "CONSERVAS FRISCOS, S. A."
ADMINISTRACIÓN LOCAL — Municipal — Catoira (Outros documentos, notificacións e informacións públicas, 27/10/2015)

Aprobado inicialmente pola Xunta de Goberno Local, en sesión celebrada o día nove de outubro actual, o proxecto de Estatutos e Bases de actuación da Xunta de Compensación do Sector de solo urbanizable delimitado resultante do Plan Parcial do Sector SUID-1, promovido por “CONSERVAS FRISCOS, S. A.”, sométese a información pública polo prazo de vinte días hábiles, de conformidade co disposto no artigo 155.2 da Lei 9/2002, de 30 de decembro, de ordenación urbanística e protección do medio rural de Galicia. Catoira, 13 de outubro de 2015.—O Alcalde-Presidente, Alberto García García.
CORRECCION ERROS CANDIDATURA PSDG-PSOE DE MEIS
ADMINISTRACIÓN ELECTORAL — XUNTAS ELECTORAIS — Xunta Electoral de Zona de Cambados (Procedementos diversos, 08/05/2015)

CERTIFICO: Que detectado erro na publicación no Boletín Oficial da Provincia de Pontevedra número 79, de 28 de abril de 2015 das candidaturas proclamadas para as Eleccións Locais de 2015, por acordo desta Xunta Electoral de Zona de data 05/05/2015 ordenouse a publicación no Boletín Oficial da Provincia de Pontevedra da corrección do erro apreciado, de xeito que para a candidatura do PSdG-PSOE de MEIS, onde di ARIEL FRANCISCO RAIMUNDI DAPORTA debe dicir TERESA FATIMA TROUGHTON CACIULA, e onde di JOSE ESTEBAN BUSTILLOS SEGHERS, debe dicir SERGIU DANIEL URDIROZ LLONGARRIU. E dar publicidade, unha vez validadas as papeletas de votación segundo a proclamación levada a cabo e o tempo transcorrido dende aquel, ó acordo de que serán válidos os votos emitidos coas papeletas nas que figuren con calquera das identificación sinaladas. O que se certifica aos efectos oportunos y para a publicación no BOP de Pontevedra, en Cambados, a seis de maio de dous mil quince.
EXPOSICIÓNS PADRÓNS E PRAZO COBRO PRIMEIRO TRIMESTRE 2015, AUGA E DEPURACIÓN DE VILAGARCÍA.
ADMINISTRACIÓN LOCAL — Municipal — Vilagarcía de Arousa (Recadación, 04/05/2015)

Aprobado pola Xunta de Goberno de Local de 17 de abril de 2015 o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 1º trimestre de 2015, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago establécese entre o 4 de maio e o 6 de xullo de 2015, o cargo dos recibos domiciliados efectuarase o 5 de maio, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 20 de abril de 2015.—O Alcalde.
EXPOSICIÓN PÚBLICA DO PADRÓN DE TAXAS POLOS SERVIZOS DE SUBMINISTRACIÓN DE AUGA, CONSERVACIÓN DE CONTADORES, CANON DA AUGA E COEFICIENTE DE VERTEDURA E SANEAMENTO.
ADMINISTRACIÓN LOCAL — Municipal — Illa de Arousa, A (Recadación, 13/02/2015)

Config urado pola empresa concesionaria do servizo de subministración domiciliaria de auga potable, o Padrón das taxas polos servizos de subministración de auga, conservación de contadores e canon da auga e coeficiente de vertedura, correspondente ó 4º trimestre de 2014, o citado Padrón estará a disposición do publico durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa Palmeira, número 26, en horario de 15,30 a 18,30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ó contencioso-administrativo do artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, no prazo de un mes que se contará dende o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo de un mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ó abeiro do disposto no artigo 102.3 da Lei 58/2003, de 17 de decembro, Xeral Tributaria; e de anuncio de cobranza segundo o disposto no artigo 24 del Real Decreto 939/2005, de 29 de xullo, que aproba o Regulamento Xeral de Recadación. O pago poderá efectuarse nas oficinas da empresa ESPINA & DELFÍN, S. L. abertas ó público de 15,30 a 18,30 horas, de luns a venres. Transcorrido o período voluntario de pago establecido, ata o 10 de abril de 2015, as débedas pendentes esixiranse pola vía de constrinximento ca recarga de prema, os xuros de mora e os custos que se produzan. Polo que respecta ó canon da auga a vía de constrinximento será realizada pola Consellería competente en materia de facenda da Xunta de Galicia. A Illa de Arousa, 28 de x aneiro de 2015.—O Alcalde, José Manuel Vázquez Vázquez.
PAGAMENTO XUSTIPREZO PO/03/019.03. AS NEVES
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 22/12/2015)

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a efectuar o pago do xustiprezo por mutuos acordos correspondentes ó expediente de expropiación forzosa instruído para o concello de As Neves por mor das obras do proxecto: “Construción da Urbanización da Circunvalación de As Neves”, sinalando a data, hora e lugar de pago: A relación de titulares dos bens e dereitos expropiados figura no taboleiro de edictos do concello de As Neves. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público para xeral coñecemento, advertindo aos interesados que o pagamento farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra, a 14 de decembro de 2015.—O Xefe do Servizo, Achille Osan Chait.
PREGO CLAUSULAS ADXUDICACION POSTOS DE VENDA NO MERCADO DE BAIONA
ADMINISTRACIÓN LOCAL — Municipal — Baiona (Contratos administrativos, 09/02/2015)

Aprobado por Resolución de 27 de xaneiro de 2015 o prego de cláusulas administrativas particulares e prescricións técnicas que rexeran o procedemento aberto con varios criterios de adxudicación e tramitación ordinaria da concesión demanial polo prazo de 20 anos de sete postos de venda vacantes no Mercado Municipal de Abastos do Concello de Baiona, procedese a súa publicación e apertura do prazo de licitación 1.-Maior cánon da concesión.- 40 puntos 2.- Menor prazo de posta en funcionamento do posto sobre o máximo esixible de dous meses. Ata 10 puntos. Baiona 27 xaneiro de 2015.—O Alcalde, Jesús Vázquez Almuíña.
APROBACIÓN DEFINITIVA ORZAMENTO PARA 2016
ADMINISTRACIÓN LOCAL — Municipal — Neves, As (Presupostos e cadros de persoal, 30/12/2015)

Aprobado inicialmente polo Pleno do Concello, en sesión celebrada o día 21 de decembro de 2015, o Orzamento Municipal para o exercicio económico de 2016, así como o cadro de persoal para dito exercicio, dando cumprimento ao disposto nos artigos 169.1 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do RD 500/1990, de 20 de abril, expónse ó público na Secretaría deste Concello, polo prazo de quince días hábiles, contados a partir do seguinte ó da publicación do presente edicto no Boletín Oficial da Provincia, coa finalidade de que durante este tempo os interesados poidan examinalo e presentalas reclamacións que estimen oportunas diante do Pleno da Corporación. De conformidade con acordo adoptado o Orzamento considerase definitivamente aprobado, se durante o prazo establecido non se presentan reclamación ao mesmo. As Neves, 21 de decembro de 2015.—O Alcalde-Presidente, Xosé Manuel Rodríguez Méndez.
BAIXAS POR INSCRICIÓN INDEBIDA REFERENTE AOS ESTRANXEIROS CON TARXETA DE RESIDENCIA EXPEDIDA HAI MÁIS DE CINCO ANOS.
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 27/05/2015)

Logo das notificacións por correo certificado aos veciños que de seguido se relacionan, con tarxeta de residencia expedida hai máis de cinco anos e que foron devoltas, segundo o artigo 72 do Regulamento de Pobación e Demarcación Territorial tramitarase a Baixa de Oficio, polo que se expón no Taboleiro de Edictos do Concello e no Boletín Oficial da Provincia durante o prazo de quince días. Pasado o devantido prazo se non se presentan alegacións procederase, despois que o Consello de Empadroamento emita o informe correspondente, a dalos de Baixa por inscrición indebida: Mándao e asínao o Alcalde, D. Salvador González Solla, en Ponteareas a seis de Maio de dous mil quince. O Alcalde, Ante min: A Secretaria Xeral, Pilar Fernández Alonso.
MODIFICACIÓN INVENTARIO MUNICIPAL CAMIÑOS EN CURRÁS
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 20/11/2015)

Que, o Pleno do Concello de Tomiño na súa sesión do día 6 de Novembro do 2015 adopto a proposta da C DE MONTES DE CURRAS, A ELIMINACION TOTAL O EN PARTE de camiños sitos todos eles na citada PARROQUIA DE CURRAS E INCLUIDOS NO CORRESPONDENTE INVENTARIO MUNICIPAL DE CAMIÑOS Igualmente acordo dspoñer a súa información pública e audiencia aos interesados por un prazo de trinta días, do correspondente expediente mediante a inserción do Anuncio no Boletín Oficial da Provincia, a efectos de que, por quen o considere conveniente, poidan presentarse contra dicha Proposta as suxestións e alegacións oportunas, antes da súa aprobación definitiva polo Pleno. O que se fai publico e aos mencionados efectos. Tomiño,9 novembro do 2015.—A alcaldesa, Sandra González Alvarez.
DELEGACIÓN DO CONCELLO DE VILANOVA DE AROUSA NA DEPUTACIÓN DAS FACULTADES DE XESTIÓN, INSPECCIÓN E RECADACIÓN DO I. I. V. T. N. U.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/06/2015)

O Pleno da Deputación Provincial de Pontevedra, na sesión ordinaria celebrada o día 29 de maio de 2015, acordou aceptar, de conformidade co previsto no artigo 7.2 del Real Decreto Legislativo 2/2004, de 5 de marzo, polo que se aproba o Texto refundido da Ley reguladora das facendas locais, a delegación que, en materia de recursos locais realizou o concello de Vilanova de Arousa por acordo do Pleno de data 30 de marzo de 2015, e seguindo o establecido nos artigos 106.3 da Ley 7/1985, de 2 de abril, reguladora das bases de réxime local, e 7 do citado Real decreto lexislativo 2/2004, para que a Deputación Provincial de Pontevedra exerza as facultades de xestión, inspección e recadación do imposto sobre o incremento de valor de terreos de natureza urbana (I. I. V. T. N. U.). A citada delegación será levada a cabo pola Deputación de Pontevedra a través dos seus servizos tributarios. O que se fai público para xeral coñecemento. Pontevedra, a 5 de xuño de 2015.—O Presidente da Deputación Provincial de Pontevedra, Maria Honorina Sica Gorska.—O Secretario da Deputación Provincial de Pontevedra, Carlos Cuadrado Romay.
CONVOCATORIA DA XUNTA XERAL ORDINARIA 17 XULLO 2015
SECCIÓN NON OFICIAL —  — Comunidad de Usuarios de Augas de Saramagoso (Outros documentos, notificacións e informacións públicas, 03/07/2015)

Por medio da presente, D. Ernesto Eduardo Boixade Landini en calidade de presidente da C. de Usuarios de Saramagoso, convoca a tódolos comuneiros a Xunta Xeral Ordinaria, que se celebrará o vindeiro día 17 de Xulio de 2015 no local da Asociación de Veciños as 20:30 H. en primeira convocatoria e as 21:00 H. en segunda convocatoria se fose precisa, e coa seguinte orde do día: Saramagoso (Redondela), a 19 de junio de 2015.—O Presidente.
NOTIFICACIÓN A VARIOS INTERESADOS DE REQUIRIMENTO DE RETIRADA DE VEHÍCULOS ABANDONADOS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 06/04/2015)

Intentadas as notificacións do acto de trámite referido por abandono dos vehículos que a continuación se sinalan e ao non resultar posible a súa práctica efectiva de acordo co previsto no artigo 59.4 da Lei 30/1992 do 26 de novembro de réxime xurídico das administracións públicas e do procedemento administrativo común na redacción conferida pola Lei 4/1999 do 13 de xaneiro procédese a notificar mediante publicación no BOP o seguinte: Segundo denuncia que encabeza os expedientes relacionados atopanse abandonados no término municipal de Pontevedra os seguintes vehículos: Tendo en conta o tempo transcorrido sen que se proceda á retirada, o estado de falta de conservación e os sinais aparentes de abandono, polo presente oficio requírese aos interesados para que no improrrogable prazo dun mes procedan a súa retirada advertíndose que, en caso contrario, procederase a súa entrega a un Centro Autorizado de Tratamento ou instalación de recepción regulado no Real Decreto 1383/2002, do 20 de decembro, sobre xestión de vehículos ao final da súa vida útil, ou a súa adxudicación aos servizos de vixiancia e control do tráfico. Advírtese que pasado o citado prazo sen dar cumprimento ao requirido, esta Administración poderá adoptar as medidas sancionadoras previstas na Lei 10/2008 de Residuos Sólidos Urbanos de Galicia e na Estatal Lei 10/1998 de Residuos do 21 de abril, que prevén sancións entre 600 e 30.000 euros para supostos de infracción grave, procedéndose ademais á retirada polo guindastre do vehículo citado, dándolle o tratamento de residuo sólido urbano de acordo coa normativa ambiental correspondente (art.86 da Lei sobre Tráfico, circulación de vehículos a motor e seguridade vial, na redacción dada pola Lei 18/2009 do 23 de novembro) coa advertencia de que se lle liquidarán as taxas que se teñan devengadas polo transporte e depósito do vehículo segundo a vixente ordenanza fiscal reguladora da taxa. Durante o citado prazo dun mes poderán os interesados formular as alegacións que estimen pertinentes.” Pontevedra, 16 de marzo de 2015.—O Xefe do SDUMAPA, Matthew Robert Verna Bouhdaid.
PREZO PÚBLICO POLAS ACTIVIDADES DE CAMPAMENTO URBÁN E CAMPAMENTO DEPORTIVO
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 23/07/2015)

En cumprimento do disposto no artigo artigo 70.2 da Lei 7/1985, de 2 de Abril, reguladoras das bases do réxime local, fanse públicos os acordos da Xunta de Goberno Local, de datas 2 de xullo de 2015, e 9 do mesmo mes e ano, polos que, á vista do artigo 3 da Ordenanza reguladora do prezo público pola realización de actividades deportivas, de lecer ou tempo libre organizadas polo Concello, fixa o prezo público polas actividades de campamento urban e polas actividades de campamento deportivo, organizadas polo Concello, en 63,00 euros e 100,00 euros respectivamente. A Guarda, a 10 de xullo de 2015.—O Alcalde, Antonio Lomba Baz.
ANUNCIO DELEGACIÓN ATRIBUCIÓNS DE ALCALDÍA O DÍA 27/02/2015.
ADMINISTRACIÓN LOCAL — Municipal — Arbo (Outros documentos, notificacións e informacións públicas, 17/03/2015)

Por resolución de alcaldía de data 26/02/2015, acordouse delegar a totalidade das atribucións como Alcalde na primeira tenente de alcaldía Sergio Eugenio Zachary Hagedorn Garcia Montesinos para os días 27 de febreiro de 2015. Arbo, 26 de febrero de 2015.—O Alcalde, Horacio Gil Expósito.
EXPEDIENTE DE CONCESIÓN DE CREDITO EXTRAORDINARIO 1/2015
ADMINISTRACIÓN LOCAL — Provincial — Consorcio Provincial de Pontevedra para a Prestación de Servizos Contraincendios e Salvamento (Presupostos e cadros de persoal, 19/05/2015)

Aprobado inicialmente polo Pleno do Consorcio Provincial de Pontevedra para a Prestación do Servizo contra Incendios e Salvamento, en sesión de data 5 de maio de 2015, o expediente de modificación de crédito: créditos extraordinarios 1/2015 ao Orzamento 2015, financiado con cargo ao remanente líquido de tesourería para gastos xerais; exponse ao público na secretaría-intervención do Consorcio Provincial de Pontevedra para a Prestación do Servizo contra Incendios e Salvamento, ó abeiro do artigo 177 en relación co artigo 169 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e na páxina web do Consorcio Provincial de Pontevedra por un período de quince días hábiles, contados a partir do día seguinte ao da publicación deste anuncio no BOP, para que os interesados poidan examina-lo expediente e presenta-las reclamacións ou suxerencias que estimen oportunas. O devandito expediente considerarase definitivamente aprobado de non presentarse reclamacións ao mesmo. Meaño, 5 de maio de 2015.—O Presidente, Rafael Louzán Abal.—A Secretaria-Interventora, María Teresa Escudero Barral.
DH. W36.46976. AUTORIZACIÓN DE OBRAS DE CONSTRUCCIÓN DE MURO CONTENCIÓN E PASARELA SOBRE O RIO BARXIÑA, PARROQUIA DE BEADE(VIGO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 16/02/2015)

As obras solicitadas consisten na construción de pasarela de formigón de 5 m de anchura para acceso a finca e máis un muro de contención de terras de mampostería de 24 ml de lonxitude, en parcela de referencia catastral número 54057A111006020000BQ, en zona de dominio público hidráulico e de servidume do regato Barxiña. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 26 de decembro de 2014.—O xefe da Área de Autorizacións e Concesións, Franca Zarif Condruz.
ADXUDICACION DO SERVIZO DE APERTURA E ATENCION AO USUARIO DO PUNTO LIMPO.
ADMINISTRACIÓN LOCAL — Municipal — Porriño, O (Contratos administrativos, 21/05/2015)

Por Decreto de Alcaldía de data 27 de abril de 2015, procedeuse á adxudicación no procedemento da contratación da prestación do servizo de apertura e atención aos usuarios no punto limpo, coas seguintes especificidades: a) Orga nismo: Concello do Porriño. b) Dependencia tramitadora do expediente: Secretaría-Servizo de Contratación. c) Número d e expediente: 45/14 a) Descrición do obxecto: prestación do servizo de apertura e atención aos usuarios no punto limpo. a) Tramitación: ordinaria b) Pr ocedemento: negociado sen publicidade. a) Orzamento máximo: 64.073,38 € (52.953,21 € máis 11.120,17 € en concepto de IVE) a) D ata: 27/04/15 b) Contratista: ACEESCA EMPREGO SL c) Nacionalidade: Española d) Importe da adxudicación: 51.872,70 € (42.870 € máis 9.002,70 € en concepto de IVE) e) Form alización: 06/05/15 www.contratosdegalicia.es O Porriño, 11 de maio de 2015.—O Alcalde, José Nelson Santos Argibay.
NOTIFICACIÓN POR COMPARECENCIA A RELACIÓN DE CONTRIBUÍNTES QUE EMPEZA POR CLARA ISABEL RODRÍGUEZ BARANDELA E REMATA EN COMUNIDADE HEREDITARIA DE D. MANUEL GODOY SANTAMARÍA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 20/04/2015)

Pola Administración e a Inspección dos Tributos deste Concello tramítanse procedementos de inspección e comprobación limitada, a fin de regulariza-la situación tributaria nos Impostos sobre o Incremento de Valor dos Terreos de Natureza Urbana e sobre Construcións, Instalacións e Obras, dos suxeitos pasivos que a continuación se relacionan. Non sendo posible practicar a notificación persoal, non obstante te-lo intentado dúas ou máis veces, procédese de conformidade co establecido no artigo 112 da Lei 58/2003, de 17 de decembro, Xeral Tributaria, a citar ós interesados ou ós seus representantes, para seren notificados por comparecencia das actuacións administrativas que se indican.1º.—Comunicación da iniciación do procedemento de comprobación limitada con requirimento de comparecencia.2º.—Notificación de resolución de archivo del expediente.3º.—Comunicación da iniciación do procedemento de comprobación limitada con proposta de liquidación provisional.4º.—Comunicación da proposta de liquidación provisional.5º.—Comunicación da iniciación do expediente sancionador e da proposta de imposición de sanción.6º.—Resolución do procedemento de comprobación limitada e notificación da liquidación provisional.7º.—Resolución impoñendo a sanción tributaria. A comparecencia deberá efectuarse nas Oficinas da Inspección dos Tributos sita na planta primeira do Concello, Praza do Rei s/n., dentro dos QUINCE DIAS NATURAIS, contados a partires do seguinte ao de publicación deste Anuncio no Boletín Oficial da Provincia, (días luns a venres, de 09:00 a 13:30 horas). Transcorrido este prazo sen ter comparecido, a notificación entenderase producida a tódolos efectos legais desde o día seguinte ó de seu vencemento. A Concelleira-Delegada da Área de Economía e Facenda.
IN407A 2015/27-4. SOLICITUD DE UNIÓN FENOSA DISTRIBUCIÓN, SA, DE AMPLIACIÓN DE POTENCIA CT IGREXA ARNOIS (A ESTRADA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 13/05/2015)

Resolución do 22 de abril de 2015 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de A ESTRADA (expediente IN407A 2015/27-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 22 de abril de 2015.—O Xefe Territorial, Ignacio Rial Santomé.